Борис Младенов-Young
Не мога веч да ставам сутрин рано…

chitanka.info

Не мога веч да ставам сутрин рано,

към службата да тичам и под стрес

да бъхтя пак усърдно и припряно.

Ни сили имам, нито интерес.

Така е! Всяко нещо е до време:

учението е на младини,

по-късно, щом животът те поеме,

до сетен дъх работиш за пари.

Но идва старост, грозна и горчива —

отпадаш телом, духом и така

се влачиш с притъпени сетива.

Единствената ти алтернатива

е от служебния водовъртеж

байрак да вдигнеш… и се предадеш!!!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.